SIA “Dobeles komunālie pakalpojumi” kustamās mantas

IZSOLES NOTEIKUMI

Izdoti, pamatojoties uz Publiskas personas

mantas atsavināšanas likuma 11. panta 2. punktu, 12.pantu

un SIA “Dobeles komunālie pakalpojumi”

2024.gada 9.decembra noteikumiem

“Mantas atsavināšanas kārtība”

**1.Vispārīgie noteikumi**

1.1. Ekskavatora izsoles noteikumi, turpmāk tekstā – NOTEIKUMI, nosaka kārtību, kādā organizējama izsole, atbilstoši Publiskas personas mantas atsavināšanas likumam.

1.2. Izsoli organizē SIA “Dobeles komunālie pakalpojumi” izsoles komisija, turpmāk tekstā –KOMISIJA.

1.3. Izsole notiek SIA “Dobeles komunālie pakalpojumi”, reģistrācijas Nr. LV45103000466, Spodrības iela 2, Dobele, Dobeles novadā, **2025. gada 24.janvārī, plkst. 14:00** .

1.4. Izsoles rezultātus apstiprina SIA “Dobeles komunālie pakalpojumi” .

1.5. Sūdzības par izsoles rīkotāja darbībām var iesniegt SIA “Dobeles komunālie pakalpojumi” valdes loceklim.

1.6. Izsoles veids: rakstiska izsole ar augšupejošu soli. Par sākumcenu tiek uzskatīta nosacītā cena.

1.7. Sludinājumi par kustamas mantas izsoli publicējami oficiālā izdevumā “Latvijas Vēstnesis” un SIA “Dobeles komunālie pakalpojumi” mājas lapā https://www.dobeleskomunalie.lv/.

**2. Izsoles priekšmeta apraksts un nosacītā cena**

2.1. Kustamā manta – Ekskavators Atlas 1304, izlaiduma gads: 2003, Motorstundas: 11390.

2.2. Aprīkots ar diviem rokamiem kausiem un vienu planējamo kausu. Neejošs, motora defekts. Kustamas mantas izvešanu veic pircējs par saviem finanšu līdzekļiem.

2.3. Izsoles priekšmeta nosacīta cena tiek noteikta **EUR 6 000,00** (seši tūkstoši *euro* 00 centi) bez PVN.

**3. Izsoles gaita**

3.1. Izsoles laiks un vieta: izsole notiks SIA “Dobeles komunālie pakalpojumi”, Spodrības iela 2, Dobele, Dobeles novadā, **2025. gada 24.janvārī, plkst. 14:00.**

3.2. Solījumu veids: **rakstisks.**

3.3. Izsoles gaita tiek protokolēta.

3.4. Par izsoles dalībnieku var būt jebkura fiziska vai juridiska persona. Fiziskai personai uz izsoli jābūt līdzi personu apliecinošam dokumentam, juridiskai personai – pārstāvniecību apstiprinošam dokumentam un pārstāvja personu apliecinošam dokumentam.

3.5. Izsoles komisija, atklājot kustamas mantas izsoli, sastāda dalībnieku sarakstu, kuri izpildījuši šo noteikumu 4.1., 5.,1., un 5.2.punkta prasības.

3.6. Norādītajā rakstiskās izsoles stundā, izsoles komisija pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc šī paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles komisijas priekšsēdētājs atver slēgtās aploksnēs iesniegtos piedāvājumus un visi komisijas locekļi uz tiem parakstās. Mutiski piedāvājumi rakstiskā izsolē ir aizliegti.

3.7. Pēc aplokšņu atvēršanas, izsoles komisija no iesniegtajiem piedāvājumiem sastāda piedāvāto cenu sarakstu par kustamo mantu, noraida nederīgos piedāvājumus, atzīmējot to protokolā, un, ja nav nekādu šaubu, paziņo, ka izsole ir pabeigta, kā arī nosauc visaugstāko cenu un personu, kas to nosolījusi. Izsoles procedūru protokolē.

3.8. Ja, pēc visu aplokšņu atvēršanas, izrādās, ka vairāki izsoles dalībnieki ir piedāvājuši vienādu augstāko cenu, izsoles komisija vēl divas darba dienas turpina izsoli personām, kuras piedāvājušas vienādu augtāko cenu, pieņemot no tām rakstiskus piedāvājumus.

**4. Izsoles dalībnieka pienākumi un tiesības**

4.1. Izsoles dalībniekam pirms izsoles jāiemaksā nodrošinājums EUR 600,00 (seši simti *euro* 00 centi), t.i. 10% (desmit procentu) apmērā no izsolāmās kustamās mantas: Ekskavatora Atlas 1304 sākumcenas. Nodrošinājums jāiemaksā SIA “Dobeles komunālie pakalpojumi” kontā AS “SEB banka” LV15UNLA0006000508708 ar norādi: “SIA “Dobeles komunālie pakalpojumi” izsolāmās kustamās mantas - Ekskavators Atlas 1304 nodrošinājums līdz izsoles sākumam”.

4.2. Izsoles dalībnieks var apskatīt izsoles priekšmetu, iepriekš sazinoties ar SIA “Dobeles komunālie pakalpojumi” darbnīcu vadītāju Andri Rotbergu, tel. 26624126.

**5. Izsoles noteikumi**

5.1. Piedāvājumi iesniedzami vai sūtāmi SIA “Dobeles komunālie pakalpojumi”, adrese: Spodrības iela 2, Dobele, Dobeles novadā, LV- 3701, **līdz** **2025. gada 24.janvārim, plkst. 14:00.**

5.2. Piedāvājumi iesniedzami slēgtā aploksnē ar atzīmi „Kustamās mantas – autonomās telefonu centrāles izsolei”.

5.3. Piedāvājums sastāv no izsoles dalībnieka vai tā pilnvarotās personas parakstīta un šo noteikumu pielikumam Nr.1 atbilstoša iesnieguma. Ja iesniegumu paraksta pilnvarotā persona, pieteikumam pievienojams arī attiecīgais pilnvarojums. Piedāvājumi, kas neatbilst norādītajām prasībām, uzskatāmi par nederīgiem un netiek izskatīti.

5.4. Piedāvājumus izsolei var iesniegt līdz **2025. gada 24.janvārim, plkst. 14:00**.

5.4.1. sūtot pa pastu izsoles rīkotājam – SIA “Dobeles komunālie pakalpojumi”, pasta sūtījums jāsaņem līdz šo noteikumu 5.4.punktā noteiktajam izsoles sākuma termiņam;

5.4.2. nododot personīgi izsoles rīkotājam – SIA “Dobeles komunālie pakalpojumi”, līdz šo noteikumu 5.4.punktā noteiktajam izsoles sākuma termiņam.

5.5. Personiski iesniegtie vai pa pastu sūtītie piedāvājumi izsolei glabājami slēgtās aploksnēs līdz izsolei.

5.6. Pārsolīšanas solis ir **EUR 100,00** (viens simts *euro* 00 centi).

5.7. Solīšana notiek **tikai pa 5.6 punktā noteikto soli**.

5.8. Piedāvātā augstākā cena, atrēķinot naudā iemaksāto nodrošinājumu (šo noteikumu 4.1.punkts), jāsamaksā par nosolīto mantu septiņu dienu laikā no SIA “Dobeles komunālie pakalpojumi” izrakstītā rēķina saņemšanas dienas (rēķinu izraksta ne vēlāk kā nākošajā dienā pēc līguma parakstīšanas).

5.9. Nokavējot noteikto samaksas termiņu, nosolītājs zaudē iemaksāto nodrošinājumu, un izsole ar augšupejošu soli atzīstama par nenotikušu.

5.10 Ja neviens dalībnieks nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.

5.11. Ja noteiktajā termiņā neviens dalībnieks nav reģistrējies, izsole atzīstama par nenotikušu.

5.12. Izsoles rīkotājs apstiprina izsoles protokolu septiņu dienu laikā pēc izsoles.

5.13. SIA “Dobeles komunālie pakalpojumi” valdes loceklis izsoles rezultātus apstiprina divdesmit vienas dienas laikā pēc šo noteikumu 5.8.punktā paredzēto maksājumu veikšanas.

5.14. Ja izsolē sasniegta pieņemama cena, apstiprinājumu var liegt tikai tad, ja rīkojot izsoli pieļauta atkāpe no izsoles noteikumos paredzētās izsoles kārtības, vai atklājas, ka nosolītājs ir tāda persona, kura nevar slēgt darījumus vai kurai nebija tiesību piedalīties izsolē.

5.15. Septiņu dienu laikā pēc izsoles rezultātu apstiprināšanas ar nosolītāju tiek noslēgts pirkuma līgums.

5.16. Visus izdevumus, kas saistīti ar kustamas mantas – autonomās telefonu centrāles - pirkuma līguma slēgšanu un reģistrāciju uz pircēja vārda, sedz pircējs.

5.17. Izsoles dalībniekiem, kuri nav nosolījuši augstāko cenu, izsolāmās mantas nodrošinājumu atmaksā desmit darba dienu laikā, saskaņā ar izsoles dalībnieka iesniegumu uz viņa norādīto bankas kontu. Izsoles dalībniekam iesniegumu par nodrošinājuma atmaksu jāiesniedz mēneša laikā no izsoles rezultātu apstiprināšanas.

Pielikumā: izsolāmās kustamas mantas fotoattēli.

SIA “Dobeles komunālie pakalpojumi” valdes loceklis I.Spole

Pielikums Nr.1

izsoles noteikumiem

**PIETEIKUMS**

**Dalībai kustamās mantas izsolē**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Sastādīšanas vieta datums

**Informācija par izsoles dalībnieku**

Dalībnieka nosaukums (juridiska

persona) vai vārds uzvārds

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs (juridiska

persona) vai personas kods

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese (juridiska persona)

vai deklarētā dzīvesvietas adrese

(fiziska persona): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fakss:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Finanšu rekvizīti**

Bankas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konta numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  | **Izsoles priekšmets** | |
| Nr.p/k | Izsoles priekšmeta nosaukums | Piedāvātā summa EUR |
| 1. | Autonomā telefonu centrāle |  |

**Ar šī iesnieguma iesniegšanu apliecinu:**

1. Apliecinu savu dalību pašvaldības iestādes kustamās mantas – autonomās telefonu centrāles izsolē;

2. Apstiprinu, ka esmu iepazinies ar izsoles nolikumu un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav;

3.Apliecinu, ka visa sniegtā informācija ir patiesa.

|  |  |
| --- | --- |
| Dalībnieka vadītāja (pilnvarotā pārstāvja) vai fiziskās personas vārds, uzvārds: |  |
| Amats (juridiskai personai): |  |
| Paraksts | z.v. |

**Pielikums Nr. 2**

SIA “Dobeles un apkārtnes slimnīca”kustamas mantas **-**  Autonomā telefonu centrāle izsole

**Līguma projekts**

SIA “Dobeles un apkārtnes slimnīca”, reģistrācijas Nr.40003551323, juridiskā adrese: Ādama iela 2, Dobele, turpmāk – **Pārdevējs**, kuru saskaņā ar statūtiem pārstāv valdes priekšsēdētājs Leons Zariņš, no vienas puses, un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, turpmāk – **Pircējs**, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_ pamata, no otras puses, abi kopā turpmāk Puses,

pamatojoties uz 2021.gada 15.jūnija kustamas mantas- autonomās telefonu centrāles izsoles rezultātiem, noslēdz šādu līgumu (turpmāk – Līgums):

1. **Līguma priekšmets**

1.1. Pārdevējs pārdod un Pircējs pērk kustamo mantu - autonomo telefona centrāli, saskaņā ar izsoles noteikumiem (turpmāk tekstā – kustamā manta).

1.2. Autonomas telefona centrāles komplektācijā ir telefonsakaru sadales skapji – 5gb, stacionārie strāvas pārveidotāji.

**2. Pirkuma maksa un samaksas kārtība**

2.1. Kustamās mantas pirkuma maksa, saskaņā ar 2021. gada 17.jūnija izsoles rezultātiem noteikta EUR \_\_\_\_\_\_\_ (summa vārdiem).

2.2. Pirms izsoles Pircējs, kā izsoles dalībnieks, ir iemaksājis Pārdevēja kontā nodrošinājuma naudu EUR 400,00 (četri simti euro 00 centi)) apmērā. Pircēja pirms izsoles iemaksātā nodrošinājuma summa ir ieskaitīta pirkuma maksā.

2.3. Puses apliecina, ka līdz līguma parakstīšanai Pircējs ir veicis pilnu samaksu par Kustamo mantu, tas ir EUR \_\_\_\_\_\_ (\_\_\_\_\_\_\_\_\_\_\_\_), iemaksājot to SIA “Dobeles un apkārtnes slimnīca” kontā AS “SEB banka” LV24UNLA0050000387934.

2.4. Visus izdevumus, kas saistīti ar Kustamās mantas demontāžu un izvešanu veic pircējs par saviem finanšu līdzekļiem.

2.5. Visu risku par zaudējumiem, kurus kustamā manta var radīt trešajām personām, no šā līguma spēkā stāšanās brīža (parakstīšanas) uzņemas Pircējs.

**3. Atbildība**

3.1. Puses ir pilnā mērā atbildīgas par uzņemto saistību pilnīgu izpildi LR normatīvajos aktos paredzētajā kārtībā.

3.2. Par katru šā līguma pārkāpumu vainīgā puse ir atbildīga par otrai pusei radītajiem zaudējumiem.

3.3. Puses nav atbildīgas viena otrai par Līguma vai darījuma neizpildi vai nepienācīgu izpildi, ja tai par pamatu ir bijuši nepārvaramas varas (force majure) apstākļi, ja vien Puses nevienojas citādi. Ar nepārvaramas varas apstākļiem šā Līguma izpratnē saprotamas – dabas stihijas, plūdi, dabas katastrofas, kara stāvoklis valstī vai citi apstākļi, ko Puses nespēja ne paredzēt, ne arī novērst.

**4. Līguma grozīšana un papildināšana**

4.1. Visi papildinājumi un grozījumi pie šā līguma, izdarāmi rakstveidā, pusēm vienojoties un tie stāsies spēkā pēc tam, kad tos būs parakstījuši abas Puses vai Pušu pilnvarotie pārstāvji. Izdarītie grozījumi pievienojami Līgumam un ir tā neatņemama sastāvdaļa.

4.2. Pēc līguma parakstīšanas nekādas mutiskas vienošanās un norunas šā līguma izpildē nav uzskatāmas par saistošām.

**5. Pārējie noteikumi**

5.1. Līgums stājas spēkā ar parakstīšanas brīdi un darbojas līdz Pušu saistību pilnīgai izpildei.

5.2. Pircējs apliecina, ka ir iepazinies ar kustamās mantas faktisko stāvokli, un piekrīt to pirkt tādā stāvoklī, kāds tas ir šā līguma noslēgšanas dienā.

5.3.Pārdevējs un Pircējs apliecina, ka, noslēdzot šo līgumu, labi apzinās kustamās mantasa vērtību, pirkuma summu un samaksas kārtību, un atsakās celt cits pret citu prasību par šā līguma atcelšanu un pirkuma – pārdevuma summas maiņu pārmērīgu zaudējumu dēļ.

5.4. Attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.

5.5. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

5.6. Pirkuma līgums stājas spēkā ar brīdi, kad to parakstījušas abas Puses.

5.7. Līgums sastādīts uz 2 (divām) lapām, 2 (divos) oriģinālos un identiskos eksemplāros, atrodas glabāšanā pa vienam eksemplāram katrai līgumslēdzējai pusei. Visiem eksemplāriem ir vienāds juridisks spēks.

**6. Pušu rekvizīti un paraksti**

**Pārdevējs Pircējs**

|  |  |
| --- | --- |
| **SIA „Dobeles un apkārtnes slimnīca”**  Reģ. Nr. LV 40003551323  Ādama iela 2, Dobele, LV-3701  tālrunis 63781145; fakss 63724553  Banka: AS SEB banka  Konts LV24UNLA0050000387934  Kods UNLALV2X |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Valdes priekšsēdētājs L.Zariņš